Číslo spisu: NBS1-000-048-533

 Číslo záznamu: 100-000-237-621

 Dátum: 24.06.2020

**VYSVETLENIE**

informácií uvedených vo výzve na predkladanie ponúk, v súťažných podkladoch alebo v inej sprievodnej dokumentácii podľa § 113 ods. 7 zákona č. 343/2015 Z. z. o verejnom obstarávaní
a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

Verejný obstarávateľ, Národná banka Slovenska so sídlom Imricha Karvaša 1, 813 25 Bratislava (ďalej len „verejný obstarávateľ“) obdržal dňa 22.06.2020 prostredníctvom elektronického prostriedku, komunikačného rozhrania systému JOSEPHINE žiadosť o vysvetlenie informácií uvedených v súťažných podkladoch, v podlimitnej zákazke bez využitia elektronického trhoviska s názvom **„Obstaranie multifunkčných zariadení vrátane 4-ročného servisu“** zverejnenej vo Vestníku verejného obstarávania č. 127/2020 pod číslom 22150 - WYT zo dňa 16.06.2020 (ďalej len „žiadosť o vysvetlenie“)**.**

Po podrobnom oboznámení sa so žiadosťou o vysvetlenie Vám verejný obstarávateľ v súlade s ustanovením § 113 ods. 7 zákona o verejnom obstarávaní poskytuje nasledujúce vysvetlenie:

**Otázka č. 1:**

Pre Čiernobiele digitálne multifunkčné zariadenie Typ 3 požadujete parameter rýchlosť vytlačenia prvej strany: max. do 5 s. Pre túto kategóriu zariadení je to neobvykle krátky čas. Predpokladáme, že zariadenie nebude umiestnené v bezprostrednej blízkosti užívateľa a preto tak krátky čas stráca význam. Akceptujete zariadenie s hodnotou 8,1s ?

**Odpoveď:**

Áno.

**Otázka č. 2:**

Pre Farebné digitálne multifunkčné zariadenie Typ 4 požadujete parameter rýchlosť vytlačenia prvej strany: farebne do max. 8 s. a čb. do max. 5 s. Pre túto kategóriu zariadení je to neobvykle krátky čas. Predpokladáme, že zariadenie nebude umiestnené v bezprostrednej blízkosti užívateľa a preto tak krátky čas stráca význam.

Akceptujete zariadenie s hodnotou 8,1s čiernobielo a 9,2s farebne?

**Odpoveď:**

Áno.

Upravené súťažné podklady a návrh kúpnej zmluvy v zmysle vyššie uvedených odpovedí tvoria prílohy tohto vysvetlenia.

JUDr. Zora Vypušťáková

Riaditeľka, odbor hospodárskych služieb